# KOKKULEPE nr 3-1.33/15

**ISIKLIKU KASUTUSÕIGUSEGA KOORMAMISE TINGIMUSTE KOHTA**

14.september 2016.a

Riigimetsa Majandamise Keskus, edaspidi **RMK**või ka**Kasutaja***,* keda esindab 31.05.2016 a otsusega nr 1-32/37. kinnitatud RMK Maakasutusosakonna põhimääruse alusel Vändra metskonna metsaülem Jaan Kägu ühelt poolt

ja

Osaühing Sakala Põldur, keda esindab seaduse ja põhikirja alusel juhatuse liige Kaimo Maiste, edaspidi **Omanik**, teiselt poolt,

keda nimetatakse edaspidi **Pool** või ühiselt **Pooled**,

sõlmisid käesoleva kokkuleppe, edaspidi **Kokkulepe**, alljärgnevas:

**1. Kokkuleppe eesmärk**

Kokkuleppe eesmärgiks on tingimuste kokkuleppimine Omanikule kuuluva Pärnu maakonnas, Varbla vallas, Kilgi külas asuva kinnistul nimetusega Jaagu, katastritunnusega 86301:007:0274, pindalaga 28,85 ha, sihtotstarbega maatulundusmaa, mis on kantud Tartu Maakohtu kinnistusosakonna Pärnu maakonna kinnistusjaoskonna kinnistusregistri registriossa nr 836706 all, edaspidi **Kinnistu** asuva eratee kasutamiseks, millest lähtuvalt sõlmitakse riigi kasuks notariaalselt tõestatud isikliku kasutusõiguse seadmise leping.

**2. Kasutusõiguse tingimused**

2.1. Kinnistu koormatakse isikliku kasutusõigusega selliselt, et Kasutajal on õigus kasutada Kinnistut läbivat erateed ja sellel paiknevaid rajatisi, edaspidi **Kasutusõiguse ala**. Skeem kasutusõiguse ala paiknemise kohta on lisatud Kokkuleppele – lisa 1.

2.2. Kasutusõiguse ala pikkus on 799 meetrit.

2.3. Kasutajal on õigus Kasutusõiguse ala tasuta kasutada ööpäevaringselt kõikide sõidukite ja tehnikaga, sealhulgas metsaveotraktorite ja metsaveokitega.

2.4. Isiklik kasutusõigus seatakse Kasutaja kasuks tähtajatult

**3. Kasutaja õigused ja kohutused**

3.1. Kasutajal on õigus Kasutusõiguse ala kasutada sihipäraselt ning teostada oma vahenditega kõiki töid, mis on vajalikud kasutusõiguse ala rekonstrueerimiseks, korrashoiuks, hooldamiseks ja kasutamiseks.

3.2. Kasutaja kohustub:

3.2.1. tagama Kasutusõiguse ala hoolduse ja korrashoiu;

3.2.2. tagama, et isikliku kasutusõiguse teostamisest ei tekiks kahju ega kahjulikke mõjutusi keskkonnale ega Kasutusõiguse alale;

3.2.3. tagama, et Kokkuleppe lõppemisel oleks Kasutusõiguse ala Kokkuleppe kohasele kasutamisele vastavas seisundis;

3.2.4. tasuma isikliku kasutusõiguse seadmisel tasumisele kuuluva notari tasu ja riigilõivu;

3.2.5. kooskõlastama Omanikuga projekteerimisprotsessis Kasutusõiguse alaga seonduvate tee-ehitus- või maaparandustööde projektdokumentatsiooni.

**4. Omaniku õigused ja kohustused**

4.1. Omanikul on õigus teha Kasutajale ettepanekuid vajalikel juhtudel Kasutusõiguse ala ajutiseks piiramiseks või sulgemiseks, teatades sellisest vajadusest telefoni teel või e-postiga Kasutajale ette 10 päeva.

4.2. Omanik kohustub:

4.2.1. mitte tegema takistusi Kasutusõiguse ala haldamiseks ja kasutamiseks, sealhulgas eratee kasutamiseks ja metsamaterjali ladustamiseks Omanikuga eelnevalt kokkulepitud kohta**.**

4.2.2. tagama Kasutajale Kasutusõiguse ala takistamatu kasutamise vastavalt Lepingu tingimustele;

4.2.3. kasutama Kasutusõiguse ala heaperemehelikult ja tagama, et tema tegevusest ja/või tegevusetusest ei tekiks Kasutusõiguse alale kahju ega kahjulikke mõjutusi keskkonnale;

4.2.4. teatama Kasutajale kirjalikult posti või e-posti teel Kinnistu võõrandamisest, samuti kolmandate isikute õigustest Kasutusõiguse alale ühe kuu jooksul alates vastava lepingu sõlmimisest;

4.2.5. garanteerima, et kui Kinnistu võõrandatakse kolmandatele isikutele ja/või koormatakse asjaõigusega kolmanda isiku kasuks, kohustub ta Kokkuleppes sisalduvad õigused ja kohustuse üle andma ostjale ning informeerima ostjat või isikuid, kelle kasuks Kinnistu asjaõigusega koormatakse, Kokkuleppe olemasolust. Leping, millega Kinnistu võõrandatakse või seatakse sellele hüpoteek või koormatakse see asja- või muude õigustega mistahes muul viisil, peab sisaldama sätet, mille alusel tunnustatakse isikliku kasutusõiguse olemasolu vastavalt Kokkuleppe tingimustele ning lepinguga ei tohi Kasutaja õigusi ei kahjustada, muuta ega mõjutada;

4.2.6. tasuma jätkuvalt Kasutusõiguse ala maamaksu.

**5. Kokkuleppe kehtivus**

5.1. Kokkulepe kehtib kuni Kinnistu koormamiseni isikliku kasutusõigusega Kasutaja kasuks, s.t sellekohase kande tegemisega kinnistusregistrisse.

5.2. Kokkuleppe täitmise enne punktis 5.1. nimetatud kande tegemist võib lõpetada Poolte kokkuleppel.

5.3. Kasutajal on õigus nõuda Kokkuleppe täitmise lõpetamist, kui Omanik ei täida Kokkuleppest tulenevaid tingimusi, mille tulemusena on takistatud Kasutusõiguse ala kasutamine Kasutaja poolt vastavalt Kokkuleppe tingimustele.

**6. Poolte vastutus**

6.1. Pooled vastutavad Kokkuleppe mittetäitmise või osalise mittetäitmise eest õigusaktidega ettenähtud korras.

6.2. Kokkuleppe mittetäitmise eest, kui mittetäitmine põhjustas teisele Poolele kahju, vastutavad Pooled põhjustatud kahju eest täies ulatuses.

**7. Lõppsätted**

7.1. Kasutaja määrab oma esindajaks Kokkuleppe täitmisel Jaan Kägu tel 503 8303.

7.2. Kõik Kokkuleppe muudatused sõlmitakse kirjalikult ja vormistatakse kokkuleppe lisana.

7.3. Kokkulepe on allkirjastatud digitaalselt.

**Poolte andmed ja allkirjad:**

**RMK Omanik**

Riigimetsa Majandamise Keskus Osaühing Sakala Põldur

Registrikood 70004459 Registrikood 10207191

Toompuiestee 24 Tallinn Arkaadia aed 5, Viljandi linn

RMK Vändra metskond Viljandi maakond 41004

vandra@rmk.ee apmets@apmets.ee

Tel 503 8303 Tel +372 434 2330

(allkirjastatud digitaalselt) (allkirjastatud digitaalselt)

Jaan Kägu Karmo Maiste

metsaülem juhatuse liige